Lasse Rich Henningsen bor selv i vinder Emmelie de Forest hjemby - Mariager, og mener, at Aalborg har en chance for at blive vært ved næste års internationale grand prix. - Der er flere byer i Danmark, der kan hoste det her, og Aalborg er en af dem, siger Lasse Rich Henningsen. Og han ved om nogen noget om grand prix. I otte år har han været projektchef i EBU( Europæiske Broadcast Union) som står bag grand prix. - Jeg ved også fra EBU, at man ønsker, at nedskalerer det lidt, siger Lasse Rich Henningsen. Ernst Trillingsgaard, direktør fra Kongress og Kulturcenteret i Aalborg, vil vide mere, før han trækker i arbejdstøjet for alvor. - Det er nemt nok at sige, at vi skal lave det, og det er jeg med på. Men vi er jo nødt til, inden vi går videre midt i vores optimisme, også lige at sætte os ned og sige, hvor er vi henne, siger Trillingsgaard.

Referat:
Det internationale grand prix kunne godt lande i Aalborg næste år.
Det er ikke urealistisk, siger direktøren for Musikkens Hus, der i otte år har arbejdet med det internationale grand prix.